Richard Avedon

**Richard Avedon** (født 15. mai 1923 i New York, USA, død 1. oktober 2004 i San Antonio, Texas, USA) var en amerikansk fotograf. Han var aktiv i nærmere 60 år, og arbeidet for de største motemagasinene og motehusene. Han portretterte verdensledere, kjendiser, kunstnere, samt den vanlige og den uvanlige amerikaner. Dette resulterte i 13 store utstillinger, med tilhørende kunstbøker. I 1991 tildelt han Hasselbladsprisen.

## Liv og virke
### Bakgrunn
Faren Jacob Israel Avedon var sønn av russisk-jødiske immigranter, og drev moteforretningen *Avedon’s Fifth Avenue* inntil han mistet alt i Børskrakket i 1929. Moren var også svært opptatt av mote og kunst, og som ung gutt leste Richard motemagasinene foreldrene abonnerte på, og dekorerte vegger og tak på rommet sitt med bildene han likte best. Som 9-åring fikk han sitt første kamera, og tok særlig bilder av sin vakre, schizofrene søsteren Louise. Og hans første modell utenfor familien var den russiske komponisten Sergej Rakhmaninov, som bodde i nabolaget.

Hans store inspirasjonskilde var den ungarske fotojournalisten Martin Munkácsi (1896 – 1963) som hadde revolusjonert motefotograferingen ved rett og slett å få modellene til å bevege seg. Avedon observerte Munkácsi i aksjon da han var ganske ung. Dette var hans første fotografiske leksjon, og merkelig nok var dette var den eneste gangen de to fotografene møttes.  Avedons bilder tatt med 10 års mellomrom er dedikert Munkácsi – og inspirasjonen er mer enn tydelig. 

### Karriere
Han fikk utvidet sin fotografiske praksis og opplæring i den amerikanske handelsflåten under andre verdenskrig, hvor han i to år tok passbilder, noe som ga han en erfaring han senere sa var viktig for hans fremtidige karriere.

Deretter var Avedon elev ved The New School for Social Research under Alexey Brodovitch.

Brodowitch var også art director for motemagasinet *[[Harper's Bazaar]]*. Han ansatte Avedon som fotograf, og ganske snart var han en av tidenes best betalte motefotografer. Fra 1945 jobbet Avedon for *Harper's Bazaar*, også under legendariske sjefredaktør Carmel Snow. 

Fra 1966 for *[[Vogue]]*, og var på dette tidspunktet en berømt og etablert fotograf. I *Vogue* ble han etter hvert den ledende fotografen og hadde de fleste forsidene fra 1973 til slutten av 1988.

Avedon hadde sin første store utstilling på Metropolitan Museum of Art i New York i 1974. Utstilt var også en serie portretter tatt over tid av hans kreftsyke far. Bildene vekket høylytt debatt, og Avedon ble kritisert for utlevere faren, gjøre ham til business. Selv sier han at bildene ikke må sees på som bilder av hans far, men som av menneskeheten.

## Kjente bilder
* *[[Marella Agnelli]], Italian socialite*, 1953
* *Carmen Mayrink Veiga, Brazilian socialite (Vogue's 10 best dressed)*, 1970
* *[[Dovima]] with Elephants*, 1955
* *[[Marilyn Monroe]], actress*, 1957
* *Homage to Munkacsi*, Carmen, coat by Cardin, Paris 1957
* *[[Dwight D. Eisenhower|Dwight David Eisenhower]], President of the United States*, 1964
* *[[The Beatles]]*, 1967
* *[[Andy Warhol]] and Members of the Factory*, New York 1969
* *[[Sly Stone]] (cover of Fresh Album)*, 1973
* *[[Electric Light Orchestra]]*, cover på *On The Third Day*-albumet, 1973
* *Asha Puthli (She Loves to Hear the Music Album back cover), 1974  
* *Ronald Fischer, beekeeper*, 1981
* *Nastassja Kinski and the Serpent*, 1981
* *Pile of beautiful people, Versace campaign 1982.

## Referanser


## Eksterne lenker
* 
* 
* 
*